pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ.นำชาวสาธารณสุขถวายสักการะ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันสถาปนากระทรวงสาธารณสุข
วันพุธที่ 27 พฤศจิกายน 2562
รมว.สธ.นําชาวสาธารณสุขถวายสักการะ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันสถาปนากระทรวงสาธารณสุข
รัฐมนตรีว่าการกระทรวงสาธารณสุข นําผู้บริหาร และบุคลากรสาธารณสุข ถวายสักการะพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันสถาปนากระทรวงสาธารณสุข เชิญชวนประชาชน “ชม ช้อป ใช้” ผลิตภัณฑ์ปลอดภัย
รัฐมนตรีว่าการกระทรวงสาธารณสุข นําผู้บริหาร และบุคลากรสาธารณสุข ถวายสักการะพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันสถาปนากระทรวงสาธารณสุข เชิญชวนประชาชน “ชม ช้อป ใช้” ผลิตภัณฑ์ปลอดภัยจากหน่วยงานเครือข่ายเกษตรอินทรีย์ อาหารสะอาด รสชาติอร่อยนานาชนิด ตั้งแต่เวลา 8.00 น. – 13.00 น.
เช้าวันนี้ (27พฤศจิกายน 2562) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และคณะผู้บริหาร ข้าราชการ เจ้าหน้าที่สาธารณสุข ผู้แทนหน่วยงาน สมาคม องค์กรต่างๆ ร่วมพิธีวางพานพุ่มถวายสักการะพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร และจัดนิทรรศการเฉลิมพระเกียรติ เนื่องในวันคล้ายวันสถาปนากระทรวงสาธารณสุข และพิธีสดัปกรณ์ ทําบุญอุทิศส่วนกุศลให้ข้าราชการและเจ้าหน้าที่กระทรวงสาธารณสุขที่ล่วงลับไปแล้ว
นายอนุทินกล่าวว่า การสาธารณสุขไทย ได้รับสถาปนาครั้งแรกด้วยพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ทรงแต่งตั้งพระเจ้าน้องยาเธอกรมหมื่นชัยนาทนเรนทร เป็นอธิบดีกรมสาธารณสุขพระองค์แรก ซึ่งพระองค์ทรงบําเพ็ญพระกรณียกิจ เป็นประโยชน์ต่อการแพทย์ การสาธารณสุข และการเภสัชกรรมเพื่อให้การแพทย์การสาธารณสุขเจริญก้าวหน้าทัดเทียมนานาอารยะประเทศมาโดยตลอดพระชนม์ชีพ ทําให้การสาธารณสุขไทยพัฒนาต่อเนื่องมาเป็นลําดับ จนยกฐานะขึ้นเป็นกระทรวงสาธารณสุข เมื่อวันที่10มีนาคม2485 และเมื่อวันที่18สิงหาคม2509คณะรัฐมนตรีได้อนุมัติให้วันที่27พฤศจิกายนของทุกปี เป็นวันคล้ายวันสถาปนากระทรวงสาธารณสุข เพื่อรําลึกความสําคัญของงานสาธารณสุขที่ได้พัฒนาอย่างเป็นรูปธรรมตลอดมา โดยในปีนี้กระทรวงสาธารณสุขมีอายุครบ77ปี
ทั้งนี้ รัฐมนตรีว่าการกระทรวงสาธารณสุขและผู้บริหาร ร่วมกันเปิดตลาดนัดสีเขียว พืชผักปลอดภัย (Green MOPH Market) ณ บริเวณลานพระอนุสาวรีย์สมเด็จพระพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รณรงค์การบริโภคผักผลไม้ที่ปลอดภัย และเชิญชวนประชาชน “ชม ช้อป ใช้” ผลิตภัณฑ์ปลอดภัยจากเครือข่ายเกษตรอินทรีย์ อาหารสะอาดรสชาติอร่อยนานาชนิด อาทิ ผักผลไม้ปลอดสารพิษ น้ํามะพร้าวอินทรีย์ ข้าวหอมมะลิสุรินทร์ปลอดสารพิษ อาหารว่างเพื่อสุขภาพ น้ําผลไม้ งานฝีมือจากผู้ป่วยบําบัดยาเสพติด ผ้าไหมทอมือ การสาธิตชุดทดสอบอาหาร และแจกน้ําสมุนไพรฟรี ในวันนี้ ตั้งแต่เวลา 8.00 น. – 13.00 น.
*************************** 27พฤศจิกายน2562
รัฐบาลไทย-ข่าวทำเนียบรัฐบาล-การฝึกอบรมเชิงปฏิบัติการการวิเคราะห์ภาวะเศรษฐกิจอุตสาหกรรมระดับจังหวัด (กลุ่มจังหวัดภาคใต้)
วันศุกร์ที่ 13 กันยายน 2562
การฝึกอบรมเชิงปฏิบัติการการวิเคราะห์ภาวะเศรษฐกิจอุตสาหกรรมระดับจังหวัด (กลุ่มจังหวัดภาคใต้)
นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม เป็นประธานเปิดการฝึกอบรมเชิงปฏิบัติการการวิเคราะห์ภาวะเศรษฐกิจอุตสาหกรรมระดับจังหวัด (กลุ่มจังหวัดภาคใต้) ณ โรงแรมไดมอนด์พลาซ่า จังหวัดสุราษฎร์ธานี
สุราษฎร์ธานี : 11 กันยายน 2562 นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม เป็นประธานเปิดการฝึกอบรมเชิงปฏิบัติการการวิเคราะห์ภาวะเศรษฐกิจอุตสาหกรรมระดับจังหวัด (กลุ่มจังหวัดภาคใต้) โดยมี นางสาวณัฏฐิญา เนตรสุภา ผู้อํานวยการกองยุทธศาสตร์และแผน สํานักงานปลัดกระทรวงอุตสาหกรรม ร่วมเปิดงาน และผู้แทนอุตสาหกรรมจังหวัด 14 จังหวัด ร่วมฝึกอบรม ณ โรงแรมไดมอนด์พลาซ่า จังหวัดสุราษฎร์ธานี
โดยกิจกรรมดังกล่าวจัดขึ้นเพื่อเสริมสร้างประสิทธิภาพในการจัดทําข้อมูลผลิตภัณฑ์มวลรวมจังหวัด (GPP) ซึ่งเป็นข้อมูลเชิงพื้นที่ที่สําคัญเพื่อประกอบการกําหนดนโยบายและยุทธศาสตร์การพัฒนาอุตสาหกรรมในระดับจังหวัด ในการส่งเสริมอุตสาหกรรมและผู้ประกอบการ รวมถึงเป็นข้อมูลที่เป็นประโยชน์ในการพิจารณาด้านการลงทุนและเตรียมพร้อมปรับเปลี่ยนได้ทันต่อเหตุการณ์กับสถานการณ์ที่เปลี่ยนแปลง โดยได้รับเกียรติจากวิทยากรหน่วยงานต่าง ๆ มาบรรยาย อาทิ ผศ.ดร.จิระ บุรีคํา คณะเศรษฐศาสตร์ มหาวิทยาลัยพายัพ บรรยายในหัวข้อเรื่อง ภาพรวมเครื่องชี้วัดของเศรษฐกิจ คุณเพ็ญนภา ศิลตระกูล จากสํานักงานสภาพัฒนาการเศรษฐกิจและสังคมแห่งชาติ บรรยายในหัวข้อเรื่อง ความสําคัญของ GPP และการใช้ข้อมูล GPP เพื่อวิเคราะห์เศรษฐกิจเชิงพื้นที่
สําหรับในวันที่ 13 กันยายน 2562 ยังได้รับเกียรติจากคุณธีรทัศน์ อิศรางกูร ณ อยุธยา ผู้อํานวยการกองสารสนเทศและดัชนีเศรษฐกิจอุตสาหกรรม สํานักงานเศรษฐกิจอุตสาหกรรม เป็นวิทยากรบรรยายเรื่อง การเตรียมการ Single form ของกระทรวงอุตสาหกรรม และความเชื่อมโยงข้อมูล GPP ในระบบเตือนภัยเศรษฐกิจอุตสาหกรรม ได้จําแนกการนําหลักการเพื่อนํามาใช้ในการเชื่อมโยงข้อมูล GPP ภาคอุตสาหกรรม หรือที่เรียกว่า i-Industry Big Data ได้แก่ 1) ระบบใบอนุญาต (Digital Licensing) 2) ระบบรายงานการประกอบกิจการ/Single Form (Digital Reporting) 3) โครงข่ายการให้บริการ (Digital Service Platform) 4) ข้อมูลภาครัฐ อก.4.0 (Digital Government) และ 5) ระบบเชื่อมโยงข้อมูลจากภายนอกกระทรวงอุตสาหกรรมในรูปแบบ Data Collaboration ซึ่งการใช้ระบบ Single Form เพื่อใช้ในการกําหนดนโยบายภาครัฐเพื่อให้สามารถครอบคลุมถึงศักยภาพอุตสาหกรรมทั้งด้าน เศรษฐกิจ (Economic) เทคโนโลยี (Technology) สิ่งแวดล้อม (Environment) และทรัพยากรมนุษย์ (Citizen)
รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานการประชุมคณะกรรมการภาพยนตร์และวีดีทัศน์แห่งชาติ ครั้งที่ 2/2561
วันอังคารที่ 24 เมษายน 2561
รอง นรม.วิษณุฯ เป็นประธานการประชุมคณะกรรมการภาพยนตร์และวีดีทัศน์แห่งชาติ ครั้งที่ 2/2561
โดยที่ประชุมคณะกรรมการภาพยนตร์ฯ รับทราบสรุปผลการดําเนินโครงการเสวนาส่งเสริมความร่วมมือทางวัฒนธรรมระหว่างประเทศไทยและสาธารณรัฐประชาชนจีน ซึ่งจะมีการขยายตลาดภาพยนตร์ไทยในตลาดภาพยนตร์จีนอย่างเป็นรูปธรรม เพื่อยกระดับภาพยนตร์ไทยในเวทีสากล
วันนี้ (24 เมษายน 2561) เวลา 14.30 น. ณ ห้องประชุมคณะรัฐมนตรี (เดิม) สํานักเลขาธิการคณะรัฐมนตรี นายวิษณุ เครืองาม รองนายกรัฐมนตรี เป็นประธานการประชุมคณะกรรมการภาพยนตร์และวีดีทัศน์แห่งชาติ ครั้งที่ 2/2561 ซึ่งสรุปสาระสําคัญดังนี้
ที่ประชุมได้รับทราบสรุปผลการดําเนิน โครงการเสวนาส่งเสริมความร่วมมือทางวัฒนธรรมระหว่างประเทศไทยและสาธารณรัฐประชาชนจีน ซึ่งจะมีการขยายตลาดภาพยนตร์ไทยในตลาดภาพยนตร์จีน ผ่านช่องทางหลัก 2 ช่องทาง คือการจัดจําหน่ายและการร่วมกันผลิตภาพยนตร์ ถือได้ว่าเป็นมิติเชิงรุกของภาพยนตร์ไทย มุ่งเข้าสู่ตลาดภาพยนตร์จีนอย่างเป็นรูปธรรม
พร้อมกันนี้ ที่ประชุมรับทราบการจัดนิทรรศการและการจัดฉายภาพยนตร์ไทยที่ได้รับการคัดเลือกเป็นสุดยอดภาพยนตร์ไทยใน รัชกาลที่ 9 ซึ่งกําหนดฉาย ณ โรงภาพยนต์สกาล่า สยามสแควร์ เขตปทุมวัน กรุงเทพฯ ระหว่างวันที่ 24-27 เมษายน 2561
อีกทั้ง จะมีการจัดสัญจรฉายสุดยอดภาพยนตร์ไทย ในอีก 4 จังหวัด ครอบคลุมทั่วประเทศ ได้แก่
จังหวัดเชียงใหม่ ณ โรงภาพยนตร์ เอสเอฟเอ็กซ์ ซีเนม่า เมญ่า ระหว่างวันที่ 24 – 26 พฤษภาคม 2561จังหวัดนครราชสีมา ณ โรงภาพยนตร์เมเจอร์ ซีนีเพล็กซ์ ศูนย์การค้าเดอะมอลล์ สาขา จังหวัดนครราชสีมา ระหว่างวันที่ 7 – 13 พฤษภาคม 2561 จังหวัดภูเก็ต ณ โรงภาพยนตร์ เอสเอฟ ซีเนม่าเอ็กซ์ เซ็นทรัล เฟสติวัล ระหว่างวันที่ 18 – 20 มิถุนายน 2561 และ จังหวัดประจวบคีรีขันธ์ ณ โรงภาพยนตร์เมเจอร์ ซีเนเพล็กซ์ หัวหิน ระหว่างวันที่ 18 – 24 มิถุนายน 2561
อนึ่ง ประชาชนผู้สนใจชมสุดยอดภาพยนตร์ไทยใน รัชกาลที่ 9 สามารถเข้าชมฟรีโดยไม่เสียค่าใช้จ่ายใด ๆ ทั้งสิ้น โดยสุดยอดภาพยนตร์ไทยฯ ที่ฉายให้ชมนั้น เช่น 2499 อันธพาลครองเมือง สุดสาคร แม่นาคพระโขนง มือปืน 2 สาละวิน เศรษฐีอนาถา ชู้ ลุงบุญมีระลึกชาติ กาลครั้งหนึ่งเมื่อเช้านี้ และน้ําพุ เป็นต้น พร้อมสอบถามเพิ่มเติมในรายละเอียดที่กระทรวงวัฒนธรรม 02-209-3519-20 ในวันและเวลาราชการ
...........................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ ย้ำเตือนผู้ใช้คอมพิวเตอร์และสมาร์ทโฟน ควรอัปเดตระบบปฏิบัติการเป็นเวอร์ชันล่าสุด ป้องกันการถูกขโมยข้อมูลในหน่วยความจำ
วันพุธที่ 10 มกราคม 2561
กระทรวงดิจิทัลฯ ย้ําเตือนผู้ใช้คอมพิวเตอร์และสมาร์ทโฟน ควรอัปเดตระบบปฏิบัติการเป็นเวอร์ชันล่าสุด ป้องกันการถูกขโมยข้อมูลในหน่วยความจํา
กระทรวงดิจิทัลฯ
กระทรวงดิจิทัลฯ เตือนผู้ใช้คอมพิวเตอร์และสมาร์ทโฟน ภายหลังทีมวิจัย Google Project Zero พบช่องโหว่ร้ายแรง 2 รายการ คือ Meltdown และ Spectre บนชิปประมวลผล อาจทําให้ผู้ประสงค์ร้ายเข้าถึงข้อมูลผู้ใช้ในหน่วยความจําของอุปกรณ์ และสร้างความเสียหายแก่ผู้ใช้จากการถูกขโมยข้อมูลดังกล่าว แนะนําผู้ใช้คอมพิวเตอร์และสมาร์ทโฟน อัปเดตระบบปฏิบัติการให้เป็นเวอร์ชันล่าสุดอยู่เสมอ เพื่อลดความเสี่ยงตกเป็นเหยื่อมิจฉาชีพ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ในฐานะโฆษกประจํากระทรวงฯ เปิดเผยว่า จากรายงานของศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย (ไทยเซิร์ต) สํานักงานพัฒนาธุรกรรมทางอิเล็กทรอนิกส์ (องค์การมหาชน) หน่วยงานในสังกัดกระทรวงฯ ซึ่งได้แจ้งเตือนผู้ใช้คอมพิวเตอร์และผู้ใช้สมาร์ทโฟน ที่ได้มีการอ้างอิงข้อมูลจาก National Cybersecurity and Communications Integration Center (NCCIC) ซึ่งเป็นศูนย์กลางการแลกเปลี่ยนข้อมูลเกี่ยวกับภัยคุกคามไซเบอร์ระหว่างภาครัฐกับภาคเอกชนของประเทศสหรัฐอเมริกา โดยทีมวิจัย Google Project Zero ได้แจ้งเตือนถึงช่องโหว่ร้ายแรง 2 รายการ คือ Meltdown และ Spectre บน CPU เกือบทุกรุ่น ซึ่งทําให้แฮ็กเกอร์สามารถขโมยข้อมูล เช่น รหัสผ่าน รูปภาพ อีเมล หรือเอกสารสําคัญของผู้ใช้คอมพิวเตอร์และสมาร์ทโฟนไปได้
Meltdown และ Spectre เป็นข้อบกพร่องในการออกแบบเทคนิคสําหรับชิบประมวลผลให้ทํางานเร็วขึ้น ซึ่งพบในชิปส่วนใหญ่ที่ผลิตโดย Intel, ARM และ AMD โดยช่วยให้แฮ็กเกอร์สามารถขโมยข้อมูลที่กําลังประมวลอยู่ในหน่วยความจําได้ ไม่ว่าจะเป็น รหัสผ่านที่เก็บไว้บน Password Manager หรือ Browser รูปภาพ อีเมล ข้อความแชต ไฟล์เอกสาร และอื่นๆ ซึ่งอาจสามารถโจมตีผ่านกลไกการเชื่อมต่อระยะไกล จากการเรียกใช้งานจาวาสคริปต์ (Javascript) ผ่านเว็บไซต์ได้
สําหรับวิธีลดความเสี่ยงจากการถูกโจมตี สําหรับผู้ดูแลระบ ควรอัปเดตระบบปฏิบัติการ เฟิร์มแวร์ และแอปพลิเคชัน หากใช้บริการของคลาวด์ ควรตรวจสอบกับผู้ให้บริการว่าได้ปรับปรุงระบบแล้ว ในส่วนของผู้ใช้งานทั่วไป ควรอัปเดตระบบปฏิบัติการและแอปพลิเคชัน โดยตรวจสอบกับบริษัทผู้ผลิตอุปกรณ์นั้นๆ
นอกจากนี้ ยังควรปฏิบัติตามแนวทางการอัปเดตแพตซ์ (Patch : โปรแกรมที่ใช้ซ่อมแซมจุดบกพร่องของโปรแกรมคอมพิวเตอร์) เพื่อลดผลกระทบจากช่องโหว่ดังกล่าว โดยระบบแอนดรอยด์ (Android) อัปเดตแพตซ์ประจําเดือนมกราคม ระบบไอโอเอส (ios) อัปเดตเป็น ios 11.2 หรือใหม่กว่า ระบบ Windows 10 ให้อัปเดตเป็นเวอร์ชันล่าสุด ระบบ Windows 7 และ 8 ให้อัปเดตเป็นเวอร์ชันล่าสุด ระบบ macOS อัปเดตเป็น macOS 10.13.2 หรือใหม่กว่า ระบบ Linux ติดตามแพตซ์จาก Linux Distributor รุ่นต่างๆ
***********************
รัฐบาลไทย-ข่าวทำเนียบรัฐบาล-ดร.สมคิดฯ พร้อมด้วย รมว.ดิจิทัลฯ เป็นสักขีพยานความร่วมมือจัดตั้ง “ศูนย์บ่มเพาะวิสาหกิจดิจิทัลเริ่มต้นไทย-จีน”
วันพฤหัสบดีที่ 20 กันยายน 2561
ดร.สมคิดฯ พร้อมด้วย รมว.ดิจิทัลฯ เป็นสักขีพยานความร่วมมือจัดตั้ง “ศูนย์บ่มเพาะวิสาหกิจดิจิทัลเริ่มต้นไทย-จีน”
ดร.สมคิดฯ
ดร.สมคิด จาตุศรีพิทักษ์ รองนายกรัฐมนตรี พร้อมด้วย ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมเป็นสักขีพยานความร่วมมือจัดตั้ง “ศูนย์บ่มเพาะวิสาหกิจดิจิทัลเริ่มต้นไทย-จีน” (China-Thailand Digital Incubator) ระหว่าง สํานักงานส่งเสริมเศรษฐกิจดิจิทัล (depa) กับ บริษัท ทัสโฮลดิ้งส์ จํากัด และทัสสตาร์ ซึ่งเป็นเครือข่ายหน่วยบ่มเพาะธุรกิจที่ใหญ่ที่สุดในสาธารณรัฐประชาชนจีน เมื่อวันที่ 19 กันยายน 2561 ณ อาคารชาเลนเจอร์ ฮอลล์ 1-3 ศูนย์แสดงสินค้าและการประชุมอิมแพ็ค เมืองทองธานี โดยมีเป้าหมายในการส่งเสริมธุรกิจสตาร์ทอัพ ระหว่างไทยและจีน ให้เข้าถึงเทคโนโลยีดิจิทัลชั้นสูง อาทิ การวิเคราะห์ข้อมูลขนาดใหญ่ (Big Data Analytics) และปัญญาประดิษฐ์ (AI) เพื่อเตรียมความพร้อมและสร้างศักยภาพผู้ประกอบการ ให้สามารถแข่งขันและขยายธุรกิจออกสู่ภูมิภาคและทั่วโลก ทั้งนี้ ศูนย์ฯ ดังกล่าว มีภารกิจสําคัญ ได้แก่ 1) ส่งเสริมการบ่มเพาะสตาร์ทอัพของประเทศไทย จีน รวมถึงประเทศในภูมิภาคอาเซียน ให้มีความพร้อมทางเทคโนโลยี ตลอดจนความพร้อมทางธุรกิจ 2) ส่งเสริมการอบรมและพัฒนาบุคลากรที่มีทักษะ ก่อเกิดความเชี่ยวชาญในการบ่มเพาะ และให้คําปรึกษาแก่กลุ่มสตาร์ตอัพ 3) ดําเนินโครงการแลกเปลี่ยน เพื่อให้วิสาหกิจเริ่มต้น ไทยและจีน ให้เรียนรู้ประสบการณ์ซึ่งกันและกัน 4) ส่งเสริมให้เกิดการลงทุนด้านสตาร์ทอัพไทยและจีน ที่ผ่านการบ่มเพาะ และ 5) แสวงหาความร่วมมืออื่นๆ ซึ่งจะนําไปสู่การพัฒนาระบบนิเวศในการส่งเสริมผู้ประกอบการสตาร์ทอัพ อย่างมีประสิทธิภาพ โดยศูนย์บ่มเพาะฯนี้ จะตั้งอยู่ภายในบริเวณพื้นที่ของ depa ในโครงการ Ladprao Hills บริเวณห้าแยกลาดพร้าว และมีกําหนดจะเปิดตัวสถานที่อย่างเป็นทางการภายในสิ้นปีนี้ ก่อนที่จะมีการขยายผลสู่การพัฒนา Startup Hub ในพื้นที่ระเบียงเศรษฐกิจภาคตะวันออก (EEC) ต่อไป
**************************
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 17 สิงหาคม 2559
วันอังคารที่ 23 สิงหาคม 2559
สรุปข่าวการประชุมคณะรัฐมนตรี 17 สิงหาคม 2559
สรุปข่าวการประชุมคณะรัฐมนตรี 17 สิงหาคม 2559
วันนี้ (17 สิงหาคม 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รมช.ลักษณ์ นำทีมตรวจเยี่ยมสถานีทดลองพืชสวน
วันอังคารที่ 11 ธันวาคม 2561
รมช.ลักษณ์ นําทีมตรวจเยี่ยมสถานีทดลองพืชสวน
รมช.ลักษณ์ นําทีมตรวจเยี่ยมสถานีทดลองพืชสวนร่มเกล้า พร้อมพัฒนาให้เป็น “ศูนย์กลางวิจัยและพัฒนาสมุนไพร”ณ อ.ชาติตระการ จ.พิษณุโลก
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมสถานีทดลองพืชสวนร่มเกล้า อ.ชาติตระการ จ.พิษณุโลก ว่า สถานีทดลองพืชสวนร่มเกล้า ของกรมวิชาการเกษตร มีพื้นที่370 ไร่ ได้ดําเนินกิจกรรมวิจัยและพัฒนา รวมทั้งการจัดทําแปลงต้นแบบการผลิตพืช และแปลงอนุรักษ์พันธุกรรมพืช โดยมีแนวคิดจะพัฒนาให้เป็น “ศูนย์กลางวิจัยและพัฒนาสมุนไพร” เนื่องจากมีสภาพพื้นที่ที่ศักยภาพด้านการผลิตสมุนไพร และพืชเมืองหนาวหลายชนิด อาทิ กาแฟอาราบิก้า อะโวคาโด้ มะคาเดเมีย เป็นต้น อีกทั้งดําเนินการจัดทําแปลงต้นแบบโดยการลดใช้สารเคมี ผลิตพืชอินทรีย์และผลิตพืชผสมผสาน มีเป้าหมายให้เป็นแหล่งเรียนรู้ผลิตพืชต้นแบบ ทั้งพืชยืนต้นและพืชล้มลุก ให้แก่เกษตรกรผู้ที่สนใจนําไปปฏิบัติ โดยมีเป้าหมายหลักคือส่งเสริมอาชีพของเกษตรกร ลดรายจ่ายเพิ่มรายได้ รวมถึงลดใช้สารเคมีบนพื้นที่ต้นน้ํา
ทั้งนี้ มีการขยายผลการส่งเสริมอาชีพไปสู่เกษตรกรและหน่วยงานนอก โดยฝึกอบรมและถ่ายทอดเทคโนโลยีการผลิตพืชผสมผสานให้แก่เกษตรกร รวมถึงสนับสนุนปัจจัยการผลิต ได้แก่ อะโวคาโด้ กาแฟอาราบิก้า เป็นต้น ให้แก่เกษตรกรต้นแบบและติดตามการใช้เทคโนโลยีอย่างต่อเนื่อง เพื่อส่งเสริมอาชีพและแก้ไขปัญหาเขาหัวโล้นในพื้นที่ จ.พิษณุโลก
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีและภริยา ลงนามถวายพระพร สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
วันอาทิตย์ที่ 12 สิงหาคม 2561
นายกรัฐมนตรีและภริยา ลงนามถวายพระพร สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
นายกรัฐมนตรีและภริยา ลงนามถวายพระพร สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
วันนี้ (12 สิงหาคม 2561) เวลา 08.15 น. พลเอก ประยุทธ์ จันทร์โอชา นายกรัฐมนตรี ลงนามถวายพระพรสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม2561 ณ ห้องแดง หน่วยราชการในพระองค์ 904 ในพระบรมมหาราชวัง โดยมีนางนราพร จันทร์โอชา ภริยา พร้อมด้วย รองนายกรัฐมนตรีและภริยา เข้าร่วมลงนามถวายพระพร และถวายแจกันดอกไม้ ณ โต๊ะด้านหน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
--------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส.​ ให้การต้อนรับผู้บริหารมิตซูบิชิมอเตอร์
วันพฤหัสบดีที่ 20 สิงหาคม 2563
รมว.ทส.​ ให้การต้อนรับผู้บริหารมิตซูบิชิมอเตอร์
นายวราวุธ​ ศิลปอาชา​ รัฐมนตรีว่าาการกระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย​ นายจตุพร​ บุรุษพัฒน์​ ปลัด​กระทรวง​ทรัพยากร​ธรรมชาติ​และ​สิ่ง​แวดล้อม​ ให้การต้อนรับ​ ประธานเจ้าหน้าที่บริหาร​ บริษัท​ มิตซูบิชิ​ มอเตอร์​ (ประเทศ​ไทย)​ จํากัด​
รมว.ทส.​ ให้การต้อนรับผู้บริหารมิตซูบิชิมอเตอร์
วันนี้​ (20​ สิงหาคม​ 2563) เวลา​ 15.30 น.​ ณ​ ห้องรับรองชั้น​ 20​ นายวราวุธ​ ศิลปอาชา​ รัฐมนตรีว่าาการกระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย​ นายจตุพร​ บุรุษพัฒน์​ ปลัด​กระทรวง​ทรัพยากร​ธรรมชาติ​และ​สิ่ง​แวดล้อม​ ให้การต้อนรับ​ ประธานเจ้าหน้าที่บริหาร​ บริษัท​ มิตซูบิชิ​ มอเตอร์​ (ประเทศ​ไทย)​ จํากัด​ และคณะ​ เข้าพบแสดงความยินในโอกาสเข้ารับตําแหน่งรัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมทั้งหารือเกี่ยวกับการพัฒนาผลิตภัณฑ์​ที่เป็นมิตร​ต่อสิ่งแวดล้อม
รัฐบาลไทย-ข่าวทำเนียบรัฐบาล-ร่างพระราชบัญญัติการดูแลผลประโยชน์ของคู่สัญญา (ฉบับที่ ..) พ.ศ. ....  ผ่านความเห็นชอบของ สนช.
วันจันทร์ที่ 21 มกราคม 2562
ร่างพระราชบัญญัติการดูแลผลประโยชน์ของคู่สัญญา (ฉบับที่ ..) พ.ศ. ....  ผ่านความเห็นชอบของ สนช.
สนช.ด้มีมติในการประชุมเมื่อวันที่ 17 ม.ค.2562 เห็นชอบร่าง พ.ร.บ.การดูแลผลประโยชน์ของคู่สัญญา (ฉบับที่ ..) พ.ศ. .... ซึ่งเป็นการแก้ไขเพิ่มเติม พ.ร.บ.การดูแลผลประโยชน์ของคู่สัญญา พ.ศ.2551 ที่ใช้บังคับอยู่ในปัจจุบัน
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ได้เปิดเผยว่า สภานิติบัญญัติแห่งชาติ (สนช.) ได้มีมติในการประชุมเมื่อวันที่ 17 มกราคม 2562 เห็นชอบร่างพระราชบัญญัติการดูแลผลประโยชน์ของคู่สัญญา (ฉบับที่ ..) พ.ศ. .... ซึ่งเป็นการแก้ไขเพิ่มเติมพระราชบัญญัติการดูแลผลประโยชน์ของคู่สัญญา พ.ศ. 2551 ที่ใช้บังคับอยู่ในปัจจุบัน เพื่อแก้ไขปัญหาอุปสรรคและข้อบกพร่องที่เป็นข้อจํากัดของการทําธุรกรรมการดูแลผลประโยชน์ของคู่สัญญา (Escrow) ภายใต้พระราชบัญญัติฯ
ร่างพระราชบัญญัติฯ ประกอบด้วย 13 มาตรา โดยมีหลักการและสาระสําคัญสรุปได้ ดังนี้
1. การขยายขอบเขตการทําธุรกรรมการดูแลผลประโยชน์ของคู่สัญญาภายใต้พระราชบัญญัติการดูแลผลประโยชน์ของคู่สัญญา พ.ศ. 2551 ให้ครอบคลุมการทําสัญญาต่างตอบแทนทุกประเภท เพื่อให้การทําธุรกรรมการดูแลผลประโยชน์ของคู่สัญญามีความหลากหลายมากขึ้น และลดอุปสรรคในทางปฏิบัติของผู้ดูแลผลประโยชน์ของคู่สัญญา โดย
(1) ยกเลิกบทนิยามคําว่า “คู่สัญญา” (แก้ไขเพิ่มเติมมาตรา 3) เพื่อขยายขอบเขตให้การทําธุรกรรมให้ครอบคลุมสัญญาต่างตอบแทนทุกประเภท
(2) แก้ไขหน้าที่ของผู้ดูแลผลประโยชน์ของคู่สัญญา (Escrow Agent) ให้สามารถทําหน้าที่ในการดูแลรักษาเฉพาะเงิน ทรัพย์สิน หรือเอกสารอันเป็นหลักฐานแห่งหนี้เพียงอย่างใดอย่างหนึ่งก็ได้ตามความต้องการของคู่สัญญา (แก้ไขเพิ่มเติมมาตรา 6 (4) และ (5) มาตรา 7 วรรคหนึ่ง มาตรา 18 มาตรา 19 และมาตรา 22)
2. การแก้วิธีการรับรองการฝากเงินและการแจ้งการฝากเงินไปยังคู่สัญญาเพื่อให้มีความยืดหยุ่นคล่องตัวมากขึ้น และมีความสอดคล้องกับพัฒนาการด้านเทคโนโลยีระบบการชําระเงินอิเล็กทรอนิกส์ (แก้ไขเพิ่มเติมมาตรา 17 มาตรา 20 และมาตรา 24)
3. การแก้ไขเพิ่มเติมบทบัญญัติที่เกี่ยวกับการทําธุรกรรมซื้อขายห้องชุดตามกฎหมายว่าด้วยอาคารชุด เพื่อรองรับการทําธุรกรรมการดูแลผลประโยชน์ของคู่สัญญาที่เกี่ยวกับการซื้อขายห้องชุด (แก้ไขเพิ่มเติมมาตรา 17)
4. การแก้ไขเพิ่มเติมอํานาจหน้าที่ของคณะกรรมการกํากับการประกอบกิจการดูแลผลประโยชน์ (คณะกรรมการฯ) ให้สามารถกําหนดหลักเกณฑ์เพื่อใช้เป็นแนวทางในการแก้ไขปัญหาที่อาจจะเกิดขึ้นอันเนื่องมาจากการใช้บังคับพระราชบัญญัติฯ ซึ่งจะทําให้คณะกรรมการฯ มีความคล่องตัวและสามารถแก้ไขปัญหาได้อย่างทันท่วงที (แก้ไขเพิ่มเติมมาตรา 28)
5. การแก้ไขเพิ่มเติมบทกําหนดโทษทางปกครองของผู้ดูแลผลประโยชน์ของคู่สัญญาให้มีความครบถ้วนสมบูรณ์ยิ่งขึ้น (แก้ไขเพิ่มเติมมาตรา 39 วรรคหนึ่ง และมาตรา 40)
6. ร่างพระราชบัญญัติฯ จะมีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
ทั้งนี้ การแก้ไขเพิ่มเติมพระราชบัญญัติการดูแลผลประโยชน์ของคู่สัญญา พ.ศ. 2551 ดังกล่าวจะเป็นการส่งเสริมการทําธุรกรรมการดูแลผลประโยชน์ของคู่สัญญาให้มีความหลากหลายมากขึ้น และเป็นการเพิ่มทางเลือกในการคุ้มครองผลประโยชน์ทางการเงินให้แก่ประชาชนและภาคธุรกิจ เพื่อเป็นหลักประกันในการสร้างความเชื่อมั่นในการทําธุรกรรมซื้อขายและภาคธุรกิจสามารถใช้กลไกดังกล่าวได้อย่างกว้างขวาง
สํานักนโยบายระบบการคุ้มครองผลประโยชน์ทางการเงิน สํานักงานเศรษฐกิจการคลัง
โทร. 0 2273 9020 ต่อ 3698
รัฐบาลไทย-ข่าวทำเนียบรัฐบาล-ทส. ผนึกกำลังประชารัฐร่วมใจ คืนน้ำใสให้คลองแม่ข่า จังหวัดเชียงใหม่
วันพุธที่ 31 พฤษภาคม 2560
ทส. ผนึกกําลังประชารัฐร่วมใจ คืนน้ําใสให้คลองแม่ข่า จังหวัดเชียงใหม่
วันนี้ (31 พฤษภาคม 2560) กระทรวงทรัพยากรธรรมชาติและสิ่งแวดล้อม โดย กรมควบคุมมลพิษ จัดงาน "ประชารัฐร่วมใจ คืนน้ําใสให้คลองแม่ข่า” ณ โรงแรมเชียงใหม่แกรนด์วิว จังหวัดเชียงใหม่
จากสถานการณ์ปัญหาน้ําเน่าเสียคลองแม่ข่าจังหวัดเชียงใหม่และได้มีการประชุมหารือหน่วยงานที่เกี่ยวข้องเมื่อวันที่ 9 พฤษภาคม 2560 โดยมี อธิบดีกรมควบคุมมลพิษ และผู้ว่าราชการจังหวัดเชียงใหม่ร่วมกันเป็นประธานในการประชุม เพื่อกําหนดแนวทางการแก้ไขปัญหาน้ําเสียในคลองแม่ข่าอย่างเป็นรูปธรรมให้เกิดความยั่งยืนและสามารถแก้ไขปัญหาความเดือดร้อนให้กับประชาชนในพื้นที่ กรมควบคุมมลพิษได้จัดกิจกรรมให้ความรู้ความเข้าใจในการแก้ไขปัญหาน้ําเสียคลองแม่ข่า ให้กับแหล่งกําเนิดมลพิษ ผู้ประกอบการ ประชาชน และหน่วยงานทุกภาคส่วนที่เกี่ยวข้อง
วันนี้ (31 พฤษภาคม 2560) กระทรวงทรัพยากรธรรมชาติและสิ่งแวดล้อม โดย กรมควบคุมมลพิษ จัดงาน "ประชารัฐร่วมใจ คืนน้ําใสให้คลองแม่ข่า” ณ โรงแรมเชียงใหม่แกรนด์วิว จังหวัดเชียงใหม่ ซึ่งจัดขึ้นเพื่อสร้างความรู้ความเข้าใจให้กับผู้ประกอบการในพื้นที่ริมคลองและโดยรอบบริเวณที่มีการรวมน้ําเสียลงสู่คลองแม่ข่า ได้แก่ โรงแรม อาคารชุด ห้างสรรพสินค้า ตลาด ภัตตาคาร ร้านอาหาร ที่ดินจัดสรร อาคารที่ทําการของรัฐ อาคารที่ทําการของเอกชน อาคารโรงเรียนของรัฐและเอกชนเจ้าหน้าที่ขององค์กรปกครองส่วนท้องถิ่นที่คลองแม่ข่าไหลผ่านชุมชนในพื้นที่ริมคลองแม่ข่าและบริเวณโดยรอบ โดยมีวัตถุประสงค์
1. สร้างความรู้ความเข้าใจในการจัดการน้ําเสียและปฏิบัติตามกฎหมาย
2. ส่งเสริมการมีส่วนร่วมของทุกภาคส่วนในการพัฒนาและแก้ไขปัญหาน้ําเน่าเสียคลองแม่ข่า
3. เผยแพร่ประชาสัมพันธ์ส่งเสริมให้ผู้ประกอบการและชุมชนในพื้นที่ริมคลองแม่ข่ามีความตระหนักและตื่นตัวในการมีส่วนร่วมในเรื่องการรักษาและฟื้นฟูคุณภาพน้ําในคลองแม่ข่าให้กลับมาเป็นเส้นทางคมนาคมที่ใสสะอาด ปลอดภัย มีภูมิทัศน์สวยงามเอื้อต่อการเป็นแหล่งพักผ่อนหย่อนใจของชุมชน
ในโอกาสนี้ ได้รับเกียรติจาก พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงาน พร้อมมอบนโยบายในการจัดการน้ําเสียเพื่อคืนน้ําใสให้คลองแม่ข่า ดังนี้
- ให้ความสําคัญในปัญหาและแนวทางแก้ไขปัญหา พร้อมทั้งดําเนินการแก้ไขปัญหาเพื่อให้บรรลุผลสําเร็จ
- สร้างการมีส่วนร่วมของชุมชนด้วยการขอความร่วมมือจากประชาชนประชาชน และหน่วยงานทุกภาคส่วนไม่ปล่อยน้ําเสียลงสู่คลองแม่ข่า
- การเสวนาระดมความคิดเห็นให้มองไปสู่อนาคตที่ยั่งยืน และกําหนดเป้าหมายการดําเนินงานเพื่อให้ประสบผลสําเร็จ
- หากมีผู้กระทําความผิดให้ดําเนินการตามกฎหมาย
ทั้งนี้ ปัญหาน้ําเน่าเสียคลองแม่ข่าจังหวัดเชียงใหม่มีสาเหตุมาจากการระบายน้ําเสียขององค์กรปกครองส่วนท้องถิ่น 7 แห่ง ในบริเวณพื้นที่คลองแม่ข่า ดังนั้นการสร้างการมีส่วนร่วมของชุมชนจึงเป็นสิ่งสําคัญเนื่องจากต้องส่งเสริมให้มีการจัดการน้ําเสียของตนเองโดยการติดตั้งระบบบําบัดน้ําเสีย และบ่อดักไขมัน โดยเฉพาะชุมชนที่อยู่ริมคลอง สําหรับผู้ประกอบการต้องปฏิบัติตามกฎหมาย ซึ่งมีแหล่งกําเนิดมลพิษที่เป็นแหล่งกําเนิดขนาดใหญ่ จํานวน 272 แห่ง โดย กรมควบคุมมลพิษ ร่วมกับสํานักสิ่งแวดล้อมภาคที่ 1 จะดําเนินการตรวจสอบและบังคับใช้กฎหมายให้ครบภายในปี 2560
รัฐบาลไทย-ข่าวทำเนียบรัฐบาล-“ยุติธรรม” พิจารณาให้ความช่วยเหลือประชาชนตาม พ.ร.บ.กองทุนยุติธรรม
วันศุกร์ที่ 19 ตุลาคม 2561
“ยุติธรรม” พิจารณาให้ความช่วยเหลือประชาชนตาม พ.ร.บ.กองทุนยุติธรรม
กระทรวงยุติธรรม พิจารณาให้ความช่วยเหลือประชาชนตาม พ.ร.บ.กองทุนยุติธรรม
ในวันศุกร์ที่ ๑๙ ตุลาคม ๒๕๖๑ เวลา ๐๙.๓๐ น.
ณ ห้องประชุมสํานักงานกองทุนยุติธรรม อาคารซอฟต์แวร์ปาร์ค ชั้น ๒๒ ถนนแจ้งวัฒนะ จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือกรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๓/๒๕๖๑
เพื่อพิจารณาคําขอรับความช่วยเหลือเสนอคณะอนุกรรมการให้ความช่วยเหลือกรุงเทพมหานครฯ
คณะที่ ๑ ประจําเดือนกันยายน พ.ศ.๒๕๖๑ ประกอบด้วย
๑) คําขอรับความช่วยเหลือการขอปล่อยชั่วคราวผู้ต้องหาหรือจําเลย จํานวน ๓ ราย
โดยผลการพิจารณาเห็นชอบอนุมัติ จํานวน ๑ ราย และยุติคําขอ จํานวน ๒ ราย
๒) การช่วยเหลือประชาชนในการดําเนินคดี จํานวน ๑๑ ราย โดยผลการพิจารณา
เห็นชอบอนุมัติจํานวน ๓ ราย ไม่อนุมัติ จํานวน ๓ ราย และยุติคําขอ จํานวน ๔ ราย
ทั้งนี้ ให้เป็นไปตามหลักเกณฑ์ของพระราชบัญญัติกองทุนยุติธรรม พ.ศ. ๒๕๕๘ และระเบียบคณะกรรมการกองทุนยุติธรรม
ว่าด้วยหลักเกณฑ์ วิธีการ และเงื่อนไขในการช่วยเหลือประชาชนในการดําเนินคดี พ.ศ.๒๕๕๙ รวมทั้งระเบียบคณะกรรมการ
กองทุนยุติธรรมว่าด้วยหลักเกณฑ์ วิธีการ และเงื่อนไขในการขอปล่อยชั่วคราวผู้ต้องหาหรือจําเลย พ.ศ.๒๕๕๙